Συντεταγμένες: 39°21′02″N 22°15′55″E﻿ / ﻿39.35056°N 22.26528°E﻿ / 39.35056; 22.26528

**Δήμος Φαρσάλων**

**Δημοτική Ενότητα Ενιππέα**
Το **Πολυνέρι** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην **Κοινότητα Πολυνερίου**, της Δημοτικής Ενότητας Ενιππέα και υπάγεται στον Δήμο Φαρσάλων.

Γεωγραφικές πληροφορίες
-----------------------

Το **Πολυνέρι Λάρισας** βρίσκετται σε υψόμετρο 136 μέτρων και έχει πληθυσμό 287 κατοίκων, σύμφωνα με την Απογραφή του 2011. Μέχρι το 1928, ονομαζόταν **Σιμικλί**.

Αρχαία Ελλάς
------------

Βορειοανατολικά τού Πολυνερίου, νοτιοανατολικά της Υπέρειας, βόρεια του Ελληνικού και δυτικά του οικισμού Πυργάκια, βρίσκεται ο λόφος **«Χτούρι»**. Μαρτυρίες αρχαίων Ελλήνων συγγραφέων (Όμηρος, Στράβων, Ηρόδοτος κ.ά.) εντοπίζουν εκεί την αρχαία πόλη **Ελλάς**. Στην κορυφή τού λόφου υπάρχουν ερείπια κυκλώπειων τειχών και αρκετά σημαντικά λείψανα που περιμένουν την αρχαιολογική σκαπάνη.

Η Παλαιοφάρσαλος
----------------

Ανήκε στην Τετράδα Φθιώτιδα, δηλαδή στη Φάρσαλο. Καταστράφηκε το 198 π.Χ. από τον Φίλιππο Ε’ (όπως και το Ευύδριον, η Ερέτρια κλπ.). Οι ιστορικοί τοποθετούν την Παλαιφάρσαλο σε διαφορετικά μέρη της Επαρχίας Φαρσάλων, όπως στο λόφο «Χτούρι». Ο Bequignon εξερεύνησε το 1931 το λόφο «Χτούρι», ύψους περίπου 200 μέτρων, και επισήμανε εκεί την ύπαρξη προϊστορικού οικισμού της Νεολιθικής Εποχής, ο οποίος διατηρήθηκε υπό νέα μορφή, στις επόμενες (Μυκηναϊκή και Ιστορική) εποχές. Ο οικισμός αυτός περιβαλλόταν με τείχος. Στο «Χτούρι» βρέθηκε μια ασημένια δραχμή τού 5ου π.Χ. αιώνα, με την ένδειξη «Μέθυ» και οι αρχαιολόγοι υπέθεσαν (με πολλές, βέβαια, επιφυλάξεις) την ύπαρξη εκεί κοντά κάποιας πόλης με το όνομα «Μεθύδριον». Στη γύρω περιοχή (στο χωριό Πολυνέρι, πρώην Σεμεκλί Φαρσάλων) ανακαλύφθηκε μια επιγραφή (INSC GR 1X2, 233). Άλλοι θεωρούσαν ότι η **Παλαιφάρσαλος** βρισκόταν όχι στο λόφο «Χτούρι», αλλά ανατολικώς της Φαρσάλου, κάπου κοντά στο χωριό Αμπελεία, πρώην Δερεγκλί Φαρσάλων και ειδικότερα στη θέση «Καρατσ-Αχμέτ» (Stahlin, Bequignon). Κάποιοι άλλοι τοποθετούσαν την Παλαιφάρσαλο σε άλλα εντελώς διαφορετικά μέρη. Ο W.M. Leake στην ακρόπολη της Φαρσάλου, ο συνταγματάρχης Stoffel κάπου ανάμεσα στα χωριά Σιτόχωρο (πρώην Λαζαρμπούγα) και Κάτω Δασόλοφο (πρώην Ορμάν Μαγούλα Φαρσάλων). Ο T. Rice Holmes, αορίστως στα βόρεια του ποταμού Ενιπέα κλπ. Στη Βυζαντινή Περίοδο, η Παλαιφάρσαλος, πάντως, ήταν ακατοίκητη.

* Στοιχεία ελήφθησαν από το βιβλίο του αείμνηστου Δημάρχου Φαρσάλων, Λάκη Βαϊρακλιώτη, «Τα Φάρσαλα στην Αρχαιότητα».

Κονάκι Χαροκόπου
----------------

Στην περιοχή του Πολυνερίου υψώνεται ένα από τα χαρακτηριστικότερα οικοδομήματα της ευρύτερης περιοχής των Φαρσάλων. Πρόκειται για το **Κονάκι Χαροκόπου**, ιδιοκτησίας σήμερα του Παναγιώτη Κυζερίδη, ένα αντιπροσωπευτικό δείγμα τσιφλικόσπιτου, που χαρακτηρίσθηκε διατηρητέο μνημείο το 1999.

Το κτίριο ανεγέρθηκε αρχικά το 1585 από Βενετσιάνους και αργότερα περιήλθε στην κατοχή Τούρκων μπέηδων, μέχρι και την απελευθέρωση της Θεσσαλίας στα 1881. Τότε πέρασε στην κατοχή του νεοαφιχθέντα από τη Ρουμανία, Γεράσιμου Χαροκόπου, ενός εξαιρετικά πλούσιου Έλληνα της διασποράς, που έφθασε στην πρόσφατα απελευθερωμένη Θεσσαλία και αγόρασε τεράστια τσιφλίκια στην περιοχή της Γιάννουλης και του Πολυνερίου. Εν συνεχεία το κονάκι διαδοχικά ενοικιάσθηκε από τον Τρικούπη Χαροκόπο, πωλήθηκε στον Αφεντούλη, Έλληνα εργοστασιάρχη στην Τεργέστη της Ιταλίας και κληρονομήθηκε από την οικογένεια Πάντου. Εν τέλει το 1986, αγοράσθηκε από τον καθηγητή και διπλωμάτη Παναγιώτη Κυζερίδη, μόνιμο κάτοικο Ιταλίας, που έλκει όμως την καταγωγή του από τα Πολυνέρι.

Διοικητικές μεταβολές
---------------------

* Ε.Ε.Τ.Α.Α. - Διοικητικές μεταβολές οικισμών - Πολυνέρι Λάρισας (Σιμικλί Λάρισας) (εξωτερικός σύνδεσμος).

Εξωτερικοί σύνδεσμοι
--------------------

* Δήμος Φαρσάλων Αρχειοθετήθηκε 2021-04-16 στο Wayback Machine. (ιστοσελίδα Δήμου Φαρσάλων:  Αρχειοθετήθηκε 2021-04-16 στο Wayback Machine.).

Πηγές
-----

* Βαΐρακλιώτης Λ. «Τα Φάρσαλα στην αρχαιότητα».

Παραπομπές
----------

1. ↑  «E-GO.GR - ΠΟΛΥΝΕΡΙ ΛΑΡΙΣΑΣ».
2. ↑  «BUK.GR - ΠΟΛΥΝΕΡΙ».
3. ↑  «ΑΠΟΓΡΑΦΗ 2011 (ΦΕΚ 699Β - 20/03/2014, σελ. 136 από 444)» (PDF).
4. ↑  «Ε.Ε.Τ.Α.Α. - ΔΙΟΙΚΗΤΙΚΕΣ ΜΕΤΑΒΟΛΕΣ ΟΙΚΙΣΜΩΝ - ΠΟΛΥΝΕΡΙ ΛΑΡΙΣΑΣ (ΣΙΜΙΚΛΙ ΛΑΡΙΣΑΣ)».
5. ↑  «ΕΞΩΡΑΪΣΤΙΚΟΣ ΚΑΙ ΕΚΠΟΛΙΤΙΣΤΙΚΟΣ ΣΥΛΛΟΓΟΣ ΑΠΑΝΤΑΧΟΥ ΣΚΑΜΝΙΩΤΩΝ - ΕΛΛΑΣ: ΠΟΛΗ - ΚΡΑΤΟΣ ΚΤΙΣΜΕΝΗ ΣΤΟΝ ΠΕΤΡΙΝΟ ΛΟΦΟ «ΧΤΟΥΡΙ» ΤΗΣ ΕΠΑΡΧΙΑΣ ΦΑΡΣΑΛΩΝ». Αρχειοθετήθηκε από το πρωτότυπο στις 27 Απριλίου 2021.
6. ↑  «ΔΗΜΟΣ ΦΑΡΣΑΛΩΝ - ΚΟΝΑΚΙ ΚΥΖΕΡΙΔΗ ΣΤΟ ΠΟΛΥΝΕΡΙ & ΚΟΝΑΚΙ ΒΑΣΙΛΕΙΟΥ ΣΤΟΝ ΠΑΛΑΙΟΜΥΛΟ ΦΑΡΣΑΛΩΝ». Αρχειοθετήθηκε από το πρωτότυπο στις 26 Απριλίου 2021.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Φαρσάλων |
| --- |
|  |
| Δημοτική Ενότητα Ενιππέα | 
* Άγιος Γεώργιος
* Ανωχώρι
* Αύρα
* Βασιλής
* Ελληνικό
* Κατωχώρι
* Κρήνη
* Λόφος
* Μέγα Ευύδριο
* Μικρό Ευύδριο
* Πολυνέρι
* Πυργάκια
* Σταυρός
* Υπέρεια
 | Χάρτης των δημοτικών ενοτήτων (πρώην δήμων και κοινοτήτων) του Δήμου Φαρσάλων. |
|  |
| Δημοτική Ενότητα Ναρθακίου | 
* Άγιος Αντώνιος
* Δένδρα
* Δενδροχώρι
* Δίλοφο
* Καλλιθέα
* Καστράκι
* Κοκκίνω
* Ναρθάκι
* Πλάτανος
* Σκοπιά
 |
|  |
| Δημοτική Ενότητα Πολυδάμαντα | 
* Αγία Τριάδα
* Άγιος Κωνσταντίνος
* Άγιος Χαράλαμπος
* Αμπελεία
* Άνω Βασιλικά
* Άνω Σκοτούσσα
* Αργιθέα
* Ασπρόγεια
* Βαμβακού
* Δασόλοφος
* Δενδράκι
* Ερέτρια
* Ζωοδόχος Πηγή
* Θετίδιο
* Κάτω Βασιλικά
* Κάτω Δασόλοφος
* Νεράιδα
* Ξυλάδες
* Παλαιόμυλος
* Πολυδάμειο
* Ρήγαιο
* Ρευματιά
* Σερίφης
* Σιτόχωρο
* Σκοτούσσα
* Χαλκιάδες
 |
|  |
| Δημοτική Ενότητα Φαρσάλων | 
* Αχίλλειο
* Βρυσιά
* Ρύζι
* Σταθμός
* Φάρσαλα
* Χαϊδάρια
 |
|  |
| 
* Έδρα: Φάρσαλα
* Ιστότοπος: farsala.gr
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Ελλάδα
 |

 |